อยากสอบถามว่าหลังจากผ่าตัดถุงน้ำในรังไข่ ให้กินยาคุม mercilon ชนิดแผงแบบ 21 เม็ด ตอนนี้กินได้ประมาณ 3-4 ปีแล้วค่ะ ควรกินต่อไปเรื่อยๆหรือว่าสามารถหยุดกินได้เลยคะ เพราะกลัวว่าในอนาคตจะมีลูกยากถ้ากินยาคุมติดต่อกันนานๆ
สวัสดีค่ะ หากไม่ได้มีเพศสัมพันธ์ หรือไม่ได้ต้องการคุมกำเนิด ก็สามารถหยุดทานยาคุมได้ทันที ไม่จำเป็นต้องทานต่อไปอีกแล้วค่ะ แต่หากยังคงมีเพศสัมพันธ์ และต้องการที่จะคุมกำเนิด ก็ต้องใช้วิธีคุมกำเนิดต่างๆ ต่อไป โดยอาจเลือกทานยาคุมต่อไปได้ ไม่ได้มีผลทำให้มีภาวะมีบุตรยากแต่อย่างใดค่ะ โดยเมื่อหยุดทานยาคุม ก็จะสามารถตั้งครรภ์ได้ภายในเวลาไม่นานค่ะ (หากไม่ได้มีภาวะมีบุตรยากจากสาเหตุอื่นๆ อยู่) สำหรับถุงน้ำในรังไข่ หากได้ผ่าตัดออกไปแล้ว ก็ไม่น่าเป็นสาเหตุทำให้มีภาวะมีบุตรยากเช่นกัน